b'\n_START_ARTICLE_\nEni\xc5\xa1ki \xc5\xa1tevilski sistem\n_START_PARAGRAPH_\nEn\xc3\xad\xc5\xa1ki (un\xc3\xa1rni) \xc5\xa1tev\xc3\xadlski sist\xc3\xa9m je \xc5\xa1tevilski sistem, kjer so naravna \xc5\xa1tevila predstavljena z zdru\xc5\xbeevanjem poljubno izbranega znaka (simbola) (npr. | navpi\xc4\x8dna \xc4\x8drta, v ra\xc4\x8dunalni\xc5\xa1tvu cevovod) ._NEWLINE_\xc5\xa0tevilo n je tako predstavljeno z n ponovitvami znaka:_NEWLINE__NEWLINE_* 1 = |  _NEWLINE_* 2 = ||  _NEWLINE_* 3 = |||  _NEWLINE_* 4 = ||||  _NEWLINE_* 5 = |||||  _NEWLINE_* 6 = ||||||  _NEWLINE_Ve\xc4\x8dja \xc5\xa1tevila lahko zaradi preglednosti zdru\xc5\xbeujemo v skupine po pet. Primer: \xc5\xa1tevilo 8 v eni\xc5\xa1kem sistemu zapisano na razli\xc4\x8dne na\xc4\x8dine:_NEWLINE__NEWLINE_||||||||_NEWLINE_||||| |||_NEWLINE_/|||| /||_NEWLINE_|||| |||_NEWLINE_\xc5\xa0tetje na prste je pravzaprav uporaba eni\xc5\xa1kega sistema. Tudi se\xc5\xa1tevanje, ki je pravzaprav zdru\xc5\xbeevanje nizov, je v eni\xc5\xa1kem sistemu zelo enostavno. Pa\xc4\x8d pa je mno\xc5\xbeenje dosti bolj zapleteno._NEWLINE_V primerjavi s pozicijskimi \xc5\xa1tevilskimi sestavi je eni\xc5\xa1ki zelo neprakti\xc4\x8den za ra\xc4\x8dunanje z ve\xc4\x8djimi \xc5\xa1tevili._NEWLINE_V teoreti\xc4\x8dnem ra\xc4\x8dunalni\xc5\xa1tvu se, z uporabo eni\xc5\xa1kega sistema nekaterim problemom umetno zmanj\xc5\xa1a potreben \xc4\x8das teka algoritma ali pa prostorske zahteve, saj se pove\xc4\x8da velikost potrebnih vhodnih podatkov za opis problema. Npr. problem pra\xc5\xa1tevilskega razcepa celih \xc5\xa1tevil, za katerega verjetno ni algoritma, ki bi imel s pozicijskim zapisom polinomski \xc4\x8das teka, potrebuje linearni \xc4\x8das, \xc4\x8de je vhod predstavljen v eni\xc5\xa1kem sistemu in zato toliko dalj\xc5\xa1i.'